stanford-oval/wikipedia huggingface dataset:
אירוויזיון הילדים 2022
מדינות אחרות > חברות שאינן פעילות באיגוד השידור האירופי

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה.
רוסיה רוסיה – למרות שאישרו תחילה את השתתפותם ב-13 בפברואר 2022 כל חברי ה-EBU מרוסיה הודיעו על פרישתם מהאיחוד ב-26 בפברואר, בתגובה להדרתם מאירוויזיון 2022 בשל הפלישה הרוסית לאוקראינה ב-1 במרץ,[דרושה הבהרה] הצהרה נוספת של ה-EBU הודיעה כי היא השעתה את חבריה הרוסים ממבני הממשל שלו. ב-26 במאי, ה-EBU השעה את חבריו הרוסים, מה שגרם לרוסיה לאבד ללא הגבלת זמן את זכויות השידור וההשתתפות באירועי אירוויזיון עתידיים, כולל אירוויזיון ג'וניור. תהליך הבחירה של רוסיה לתחרות 2022 בוטל אפוא, עם תחרות חלופית הדומה במתכונת לאירוויזיון ג'וניור, בשם Nashe pokoleniye (עברית: הדור שלנו), שתתקיים בסתיו במוסקבה.
הערות שוליים

↑  מכיל כמה מילים באנגלית
Timebelle

| --- | --- |

 מקום הקמה:  ברן 
 תקופת הפעילות:  מ-2013 
 סוגה:  מוזיקת פופ 
 
Timebelle הוא הרכב מוזיקלי משווייץ המורכב ממירונה, סמאנול ועמנואל, וחברים שפרשו: רדי, כיסטוף וסאנדור. ההרכב ייצג את שווייץ באירוויזיון 2017 עם השיר "Apollo".
ההרכב ניסה לייצג את שווייץ באירוויזיון 2015 עם השיר "Singing About Love", אך הגיע למקום השני בקדם השווייצרי. מטה ההרכב נמצא בברן. חברי הלהקה הכירו כשהיו ביחד באוניברסיטת ברן. כשסיימו את הלימודים הם התחילו את הקריירה המוזיקלית יחד והוציאו סינגל ראשון בשם "Desperado". ב־5 בפברואר 2017 השתתף ההרכב בקדם השווייצרי לאירוויזיון 2017 (Entscheidungsshow) ושם זכה לייצג את המדינה בקייב בחודש מאי אותה שנה. השיר הופיע בחצי הגמר השני שנערך ב-11 במאי, אך לא העפיל לגמר.
בלגיה באירוויזיון למקהלות

| --- | --- |
 מדינה:  בלגיה בלגיה
 רשת שידור:  RTBF
 השתתפות ראשונה:  לטביה ריגה, 2017
 זכיות:  0
 השתתפויות:  2 (צפויה להשתתף בתחרות של 2019)
 היעדרויות:  0
 אירוח האירוויזיון:  לא אירחה
 השתתפות אחרונה:  לטביה ריגה, 2017
 
בלגיה נטלה חלק באירוויזיון למקהלות פעם אחת החל מתחילת התחרות ב-2017, כאשר שלחה את מקהלת "הפסטורו" כנציגתה בתחרות.
היסטוריה

ב-27 בפברואר 2017 הודיעה בלגיה כי הם יערכו להופעת הבכורה שלהם בתחרות של 2017.
בלגיה החליטה לתת לציבור לבחור את נציגיהם לתחרות.
הלהקות והשירים שייצגו את בלגיה באירוויזיון למקהלות

שורה בצהוב מסמלת ניצחון של המתמודדת באותה תחרות

 שורה באפור מסמלת תחרות בה המתמודדת הגיעה למקום השני

 שורה בחום מסמלת תחרות בה המתמודדת הגיעה למקום השלישי

 שורה באדום מסמלת תחרות בה המתמודדת דורגה במקום האחרון

 שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר
| שנה | מבצע | שירים | שפה | מיקום |
| --- | --- | --- | --- | --- |
| 2017 | הפסטורו | "Dans la troupe" / "Ensemble" | צרפתית | אין |
2019:
השדרנים מטעם בלגיה

| שנה | שדרן |
| --- | --- |
2017: קמיל דה רייק
2019:
ראו גם

האירוויזיון למקהלות
אירוויזיון לרוקדים צעירים 1991

| --- | --- |


מיקום התחרות
 מספר התחרות:  4
 חצי גמר 1:  5 ביוני 1991
 גמר:  5 ביוני 1991
 מנחים:  טייאנה אלג   הייקי ורסטי
 רשת השידור המפיקה:  YLE
 מיקום האירוע:  פינלנד התיאטרון העירוני (אנ'), הלסינקי, פינלנד
 המפקח על התחרות:  ארנו קרונוואל
 השיר הזוכה:  ספרד ספרד - Variations from "La Grisi"
 מספר משתתפות:  15
 מדינות שמשתתפות לראשונה:  בולגריה בולגריה
 מדינות שחוזרות לאחר פרישה:  אין
 מדינות שפרשו מהתחרות:  אוסטריה אוסטריה   קנדה קנדה   הממלכה המאוחדת הממלכה המאוחדת
 המדינות המשתתפות
 
   המדינות שעלו לגמר   מדינות משתתפות שלא העפילו לגמר   מדינות שהשתתפו בעבר, אך לא בשנה זו
 → אירוויזיון לרוקדים צעירים 1989 אירוויזיון לרוקדים צעירים 1993 ← 
האירוויזיון לרוקדים צעירים 1991 היא התחרות הרביעית של האירוויזיון לרוקדים צעירים. אותה אירחה פינלנד בתיאטרון העירוני בהלסינקי (אנ').
פורמט

המשתתפים שנבחרו הם רקדנים לא-מקצועיים בין 16 ל-21. הריקוד של כל משתתף נבחר ומוכן מספר שבועות לפני התחרות.
פורמט > השופטים

המנצח נבחר לאחר הצבעת השופטים. השופטים שהצביעו הם:
פינלנד פינלנד - ג'ורמה יוטינן
צרפת צרפת - ז'וגתה אמיאל
דנמרק דנמרק - פרנק אנדרסן
רומניה רומניה / צרפת צרפת - גיגי קאקיליאנו
גרמניה גרמניה - פיטר ואן דיוק
צרפת צרפת - אנדרה-פליפה הרסין
שווייץ שווייץ - היינץ' ספוירלי
שוודיה שוודיה - גוסטה סוואלברג
ספרד ספרד - ויקטור אולטה
מדינות משתתפות

15 מדינות השתתפו בתחרות. להלן המדינות שלא העפילו לגמר:
| מדינה | אמן |
| --- | --- |
קפריסין קפריסין: הלנה אוקוטה
יוגוסלביה יוגוסלביה: אנה פבלוביק
פורטוגל פורטוגל: סוניה לימה
נורווגיה נורווגיה: אינגריד טרויטה לורינטזן
פינלנד פינלנד: טיטה-טוליה קארחונן ופאסי סיניסאלו
איטליה איטליה: אלן בוטאני
בלגיה בלגיה: ונסה ארטמנס
מדינות משתתפות > גמר

אל הגמר העפילו 8 מדינות.
| מקום | מדינה | אמן | ריקוד | כוריאגרף |
| --- | --- | --- | --- | --- |
| 1 | ספרד ספרד | עמאיה איגלסיאס | Variations from "La Grisi" | ל. דה אבילה |
| 2 | צרפת צרפת | עמנוטל טריבאלט | "La Sylphide" | א. טגילוני |
| 3 | דנמרק דנמרק | יוהאן קובבורג | “La Sylphide” | ל. דה אווילה |
| - | בולגריה בולגריה | דיליאנה ניקירפובה | "The Sleeping Beauty" | מ. פטיפה |
| - | גרמניה גרמניה | סיילה וולק | "Le Corsaire" | מ. פטיפה |
| - | הולנד הולנד | בוריס דה לייואב | "Prelude to a Kiss" | פ. דה רוטיר |
| - | שוודיה שוודיה | קים סאוואס | "Le Corsaire" | מ. פטיפה |
| - | שווייץ שווייץ | שרה לוצ'ר | "The Sleeping Beauty" | מ. פטיפה |
הערות שוליים

1 2 3 4  "Eurovision Young Dancers 1991: About the show". European Broadcasting Union. אורכב מ-המקור ב-2015-04-05. נבדק ב-5 באוקטובר 2014. {{cite web}}:  (עזרה)
↑  "Eurovision Young Dancers - Format". youngdancers.tv. European Broadcasting Union. אורכב מ-המקור ב-2015-02-11. נבדק ב-8 במרץ 2015. {{cite web}}:  (עזרה)
בערבית

בערבית הוא אלבומה הרביעי של הזמרת שרית חדד שיצא לאור באוקטובר 1997.
הפקה

חדד הופיעה כחודש בממלכת ירדן תחת השם "סירִית חדאד אל-מוטרבת אל-כּרְמַל". לאלבום קראו "בערבית" (בערבית: كرمل - כּרְמַל). האלבום מכיל 10 שירים בערבית.
האלבום הפך ללהיט בירדן ובמדינות ערב, וזאת אף על פי שחדד אינה דוברת את השפה.
חדד הקליטה גם את השיר "אינתה עומרי" אך השיר לא נכנס לאלבום.
את האלבום עיבדו: שי ראובני, עלי סרחן, טלל אבו רבב, קאסם סבונג'י ואימאן עבדאלה.
רשימת רצועות

| מס' | שם | מילים | לחן | אורך השיר |
| --- | --- | --- | --- | --- |
| 1. | "ג'אני ג'אני" | עארף לאפי | אחמד ראמי | 4:29 |
| 2. | "ארוח למין" | עבד אל מונעים אל סיבאעי | ריאד אל סומבאתי | 14:03 |
| 3. | "חבייתאק מבן אנאס" | קאזם אלסעדי | טלל אבו ררב | 4:20 |
| 4. | "טראל יא ממה" | אליאס אבו ע׳זאלה | אליאס אבו ע׳זאלה | 5:24 |
| 5. | "מילי עליי" | עארף לאפי | דני שושן | 4:53 |
| 6. | "סאקן" | עאדל ראפול | גורג׳ מרדירוסיאן | 3:40 |
| 7. | "ימסהרני" | אחמד ראמי | סייד מקאווי | 15:05 |
| 8. | "אינתה אל רמז" | עארף לאפי | עלי סרחן | 4:17 |
| 9. | "מה ביסמחלק" | אימאד שמס א דין | אימאד שמס א דין | 5:36 |
| 10. | "ימנוואר יא אמר" | אלי ביטאר | גורג׳ מרדירוסיאן | 4:56 |
מרקורי-אטלס 6

מרקורי־אטלס 6 (או MA-6) הייתה משימת החלל המאוישת השלישית של ארצות הברית במסגרת תוכנית מרקורי. ב־20 בפברואר 1962 שוגר ג'ון גלן בחללית פרנדשיפ 7 והקיף את כדור הארץ שלוש פעמים, ובכך הפך לאסטרונאוט האמריקאי הראשון שהקיף את כדור הארץ. החללית שוגרה באמצעות המשגר אטלס LV-3B מ־LC-14 בנמל החלל קייפ קנוורל שבפלורידה. הטיסה ארכה 4 שעות, 55 דקות ו־23 שניות.
לאחר שלוש ההקפות חדרה החללית לאטמוספירה, נחתה בשלום באוקיינוס האטלנטי ונאספה על ידי המשחתת USS נוואה.
צוות

טייס: ג'ון גלן
צוות > צוות גיבוי

טייס: סקוט קרפנטר
החללית

את מבנה החללית תכננו מקסים פגט וקבוצת משימות החלל של נאס"א. החללית הייתה בגודל של 1.9 מטר על 7.9 מטר (אם כוללים את מערכת המילוט). נפח החללית המדוחס היה 1.7 מ"ק, המאפשר להכניס אליה איש צוות אחד בלבד. החללית כללה 120 בקרים: 55 מתגים חשמליים, 30 נתיכים ו־35 ידיות מכניות. החלק החיצוני היה עשוי תערובת מתכת שנועדה לעמוד בטמפרטורות הגבוהות.
החללית נבנתה בצורת חרוט, עם "צוואר" בקצה הצר. בבסיס היה מגן החום, שהורכב מחומרים מרוכבים במבנה כוורת של פיברגלס ואלומיניום. מגן החום היה מחובר למערכת של מנועי בלימה שנועדו לבלום את החללית בעת הכניסה לאטמוספירה. בין מנועי הבלימה היו שלוש רקטות שנועדו להפרדה מהמשגר ולהכנסה למסלול. הרצועות המכילות את המכלול הזה נועדו להיפתח כאשר המכלול כבר לא היה נחוץ ולהתנתק. תא הצוות היה מדוחס אוויר; בתוכו האסטרונאוט היה יכול לשבת בתוך מושב מותאם, כאשר המכשירים של הניסויים לפניו ומגן החום לגבו. מתחת למושב האסטרונאוט הייתה מערכת השליטה בתנאי הסביבה, אשר סיפקה את החמצן ופינתה את הפחמן הדו־חמצני. תא מכשירי הנחיתה הכיל שלושה מצנחים, מצנח לייצוב הנפילה החופשית ועוד שני מצנחים (ראשי וגיבוי). חלק משלב הנחיתה היה אמור להיפרש עם השלכת מגן החום במהלך הנחיתה. בקצה החללית היו מותקנים האנטנה שנועדה לתקשורת, וגם חיישני ניווט. מערכת המילוט הייתה שלוש רקטות דלק מוצק שבמקרה של תקלה בשיגור היו ניצתות, מרימות ומרחיקות את תא הצוות מהמשגר. לחללית לא היה מחשב והיא התבססה על חישובים שנעשו במטה נאס"א על הקרקע ותוצאותיהם שודרו אל החללית במהלך הטיסה.
מפעלי מקדונל החלו לייצר את החללית מרקורי מספר 13 במאי 1960. היא יועדה לטיסת MA-6 באוקטובר 1960, והובאה לקייפ קנוורל ב־27 באוגוסט 1961. החללית והמשגר חוברו ב־2 בינואר 1962.
הכנות לטיסה

לאחר ביצוע מוצלח של טיסת מרקורי 5 שנשאה את השימפנזה אֵנוֹס בטיסה מסלולית שהקיפה את כדור הארץ פעמיים, בסוף נובמבר 1961, החלו לצפות לטיסה מאוישת אמריקאית ראשונה שתקיף את כדור הארץ. נאס"א הודיעה על בחירת ג'ון גלן כטייס הראשי ועל סקוט קרפנטר כגיבוי לו.
המשגר אטלס LV-3B‏ D-109 הגיע לקייפ קנוורל ב־30 בנובמבר 1961. למרות רצון של נאס"א לשגר את משימת מרקורי 6 עוד בשנת 1961 (מתוך תקווה להגיע לאותו ציון הדרך באותה שנה בה הסובייטים עשו זאת), העיכוב בהכנת החללית דחה את מועד השיגור.
כיוון שההשפעות של מיקרו־כבידה וטיסה מסלולית על בני אדם היו ידועים באותו זמן רק לברית המועצות, ניתנה לגלן ערכת עזרה ראשונה עם מורפיום להקלה על הכאב, ועוד תרופות לטיפול בהלם ובבחילות. כמו כן, ניתנה לו ערכת הישרדות לסיוע לאחר הנחיתה באוקיינוס, שכללה גם אותות מצוקה, מנות קרב, רפסודה ורובה להרחקת כרישים.
הטיסה > עיכובים

תאריך השיגור המקורי נקבע ל־16 בינואר 1962 אך בגלל בעיות במכלי הדלק של המשגר נדחה השיגור ל־20 בינואר באותה השנה. בעקבות מזג האוויר החורפי הלך השיגור ונדחה יום אחר יום עד ה־27. ב־27, 29 דקות לפני השיגור, כאשר גלן כבר היה בתוך החללית, ביטל אחראי השיגור את השיגור בגלל שכבת עננים עבה שהייתה מונעת את צילום השיגור מהשנייה ה־20 ואילך (במשימת מרקורי־רדסטון 1, שכשלה, היו עננים רבים שהקשו על הבנת הסיבה שהביאה לכישלון). המוני העיתונאים שהתאספו בקייפ קנוורל לקראת השיגור, חזרו לביתם מאוכזבים. אחראי השיגור, וולטר ויליאמס, חש שבסופו של דבר מזג האוויר הגרוע היה לטובה מכיוון שהייתה תחושה כללית שהחללית והמשגר עדיין אינם מוכנים לשיגור. נאס"א מסרה לציבור המודאג שייקח זמן מה עד שהכל יהיה מוכן כמו שצריך משום ששיגורים מאוישים נדרשים לעמוד ברמה גבוהה של תקני בטיחות. השיגור נדחה ל־1 בפברואר 1962. יומיים לפני השיגור, גילו הטכנאים דליפה של דלק כאשר החלו בתדלוק המשגר. הדליפה נתגלתה בשכבות הבידוד שהפרידו בין מכל הדלק לבין מכל החמצן הנוזלי. תקלה זו גרמה לעיכוב נוסף בן שבועיים שלמים. ב־14 בפברואר נדחה השיגור שוב בשל מזג האוויר וב־18 בפברואר החלו השמיים סוף־סוף להתבהר והוחלט כי ה־20 יהיה היום המתאים ביותר לשיגור.
הטיסה > השיגור

לפי המסורת, האסטרונאוטים של המשימה בחרו את שם החללית. גלן בחר בשם פרנדשיפ – ידידות, והוסיף את הספרה 7 לציון שבעת האסטרונאוטים של תוכנית מרקורי.
ב־20 בפברואר 1962 בשעה 11:03 UTC נכנס ג'ון גלן לחללית פרנדשיפ 7 לאחר עיכוב של שעה וחצי שבמהלכו הוחלף רכיב פגום במערכת ההנחיה של המשגר. ב־12:10 UTC הוגף פתח החללית. רוב הבריחים כבר ננעלו במקומם כאשר התגלה בריח שבור שגרם לעיכוב של 42 דקות משום שפורקו כל הבריחים ונבדקו והוחלף הבריח השבור. ב־13:20 הורחק מגדל השירות. ב־13:58 UTC שוב נעצרה הספירה לאחור למשך 25 דקות על מנת לתקן שסתום במכל החמצן הנוזלי.
בשעה 14:47 UTC, שלוש שעות ו־44 דקות לאחר שגלן נכנס לחללית, השיגור התחיל.
ב־14:47 UTC, אחרי יותר משעתיים של עצירות ואחרי כמעט ארבע שעות מאז שגלן נכנס לחללית, לחץ המהנדס תומאס אומאלי על הכפתור שהורה על התחלת השיגור. המהנדס איחל לו "אלוהים ישמור צאתך ובואך" ("the good Lord ride all the way", ברכה הנהוגה אצל הטייסים) בעוד סקוט קרפנטר איחל לו "דרך צלחה גלן" ("Godspeed John Glenn", משפט אשר הפך לסימן ההיכר של טיסה זו). עקב תקלה ברדיו של גלן, הוא לא שמע את הברכה בזמן השיגור.
בזמן השיגור הגיע הדופק של גלן ל־110 פעימות בדקה.
30 שניות לאחר ההמראה ננעלה מערכת ההנחיה על משדר הרדיו במשגר על מנת להכניס את החללית למסלול. כאשר התקרב המשגר לנקודת ה־Max Q, הנקודה בה הלחץ על החללית הוא מרבי, דיווח גלן כי "די קופצני פה." לאחר שחלף המשגר בנקודת ה־Max Q המשיך השיגור באופן חלק. שתי דקות ו־14 שניות לאחר ההמראה המאיצים סיימו את עבודתם והתנתקו מן המשגר. שתי דקות ו־24 שניות לאחר ההמראה הושלך מגדל המילוט בדיוק לפי לוחות הזמנים.
לאחר שהושלך מגדל המילוט, הגדיל המשגר את זווית העילרוד שלו עוד יותר ואיפשר לגלן לראות את האופק לראשונה. גלן תיאר את המראֶה כ"מחזה יפיפה הצופה מזרחה לעבר האוקיינוס האטלנטי." במהלך בעירת המנוע, המשגר פעל כמעט ללא רבב: כאשר סיים השלב העליון את פעולתו, התברר שמהירות החללית היא רק 2 מטרים לשנייה מתחת למהירות שתוכננה. פרנדשיפ 7 הייתה במסלול ב־14:52 UTC. בינתיים, במרכז טיסות החלל גודרד במרילנד חישבו המחשבים וקבעו שנתוני המסלול שהגיעו מהחללית מצביעים על כך שהיא יכולה, באופן תאורטי, להישאר כמעט 100 הקפות במסלול.
הטיסה > הנחיתה

במהלך זמן הטיסה, התגלה כי יש בעיה עם חיישן השליטה על מערכת הנחיתה, אשר נקרא "מקטע 51". תחנת המעקב בהוואי ביקשה מגלן לעדכן את מצב פרישת ערכת הנחיתה לאוטומטי. אם האור יידלק, ניתן יהיה לבצע את הנחיתה תוך שמירה על מערך הנחיתה. כך גלן הבין שיש בעיה עם מגן החום, ושייתכן שהוא משוחרר. הנורה לא נדלקה וגלן דיווח שגם אין רעש ורעשים של התנגשות תוך כדי תמרונים (שהיו מופיעים אם מגן החום היה חופשי).
תחנת הקרקע עדיין התלבטה על תוכנית הפעולה. חלק מהבקרים חשבו שיש לנתק את מערך מנועי הבלימה וחלק חשבו שצריך לשמור עליו כדי להבטיח שמגן החום ישמר במקומו. מנהל הטיסה כריס קראפט, ומנהל המשימה וולטר ויליאמס החליטו לשמור על המערך. לאחר הנחיתה התגלה כי הבעיה הייתה בחיישן עצמו, וכי מגן החום ומערך הנחיתה היו מקובעים במקומם במהלך הטיסה.
תוך כדי הכנות לנחיתה גלן היה צריך לשמור על שליטה ידנית ולהפעיל את רצף ה־0.05 g תוך השתלטות ידנית על הנחיתה. פרנדשיפ 7 התקרבה לחופי קליפורניה והייתה צריכה לבצע תמרוני כניסה לאטמוספירה. החללית החלה לאבד גובה תוך כדי דאייה מעל שטחי ארצות הברית, לקראת נחיתה באוקיינוס האטלנטי. גלן היה צריך לשמור על מערך הנחיתה עד שמד התאוצה יורה על 14.7 מטר לשנייה בריבוע ואז לשחרר אותו ידנית. מערכת הבקרה של החללית עבדה אולם אספקת הדלק ירדה ל־15%. גלן עבר לשילוב של בקרת מערכת ה"טוס־על־חוט" והמכל האוטומטי לניצול יותר טוב של הדלק. החללית באותה עת חוותה את שיא הכניסה לאטמוספירה. חלק ממערכת הבלימה התפרק והחל להישרף באטמוספירה.
לאחר שעבר את שיא תאוצת הכבידה המורגש תוך כדי חדירה לאטמוספירה, גלן כבר לא יכול היה לשלוט בחללית באופן ידני. החללית החלה בסחרור של 10 מעלות סביב ציר הכניסה, וגלן דיווח כי הוא מרגיש כמו עלה נופל. הוא הפעיל את מערכת הבלימה החלופית, שעזרה לייצב את קצב הסבסוב והגלגול. בשלב זה כמות הדלק הייתה נמוכה וגלן חשש שאולי החללית לא תהייה מספיק יציבה לפריסת מצנח הבלימה.
אספקת הדלק האוטומטית נגמרה דקה ו־51 שניות לפני פריסת המצנח, ואספקת הדלק הידנית נגמרה 51 שניות לפני פריסת המצנח. התנודות התחדשו ובגובה של 10 ק"מ גלן החליט לפרוס את המצנח ידנית כדי לייצב את החללית. בדיוק כשהתכוון ללחוץ על הפריסה, המצנח נפתח אוטומטית בגובה 8.5 ק"מ, במקום בגובה המתוכנן של 6.4 ק"מ. החללית חזרה ליציבות וגלן דיווח שהכל תקין.
בגובה 5 ק"מ נפרס פריסקופ שאפשר לגלן להסתכל החוצה. גלן ניסה לראות גם דרך החלון הקדמי, אולם הוא היה מלא עשן ולא היה ניתן לראות דרכו. החללית המשיכה לרדת והאנטנה נפרסה. גלן פרס את תא המצנחים ידנית שנכנס למיקומו 1.2 מטר מתחת לגוף החללית.
פרנדשיפ 7 נחתה באוקיינוס האטלנטי ב־21°20′N 68°40′W﻿ / ﻿21.333°N 68.667°W﻿ / 21.333; -68.667‏ – 64 ק"מ מאזור הנחיתה המתוכנן. חישובי הנחיתה לא לקחו בחשבון את השינוי במשקל החללית עקב ניצול הדלק. המשחתת USS נוואה, שכינוייה "ראש פלדה" הבחינה בחללית תוך כדי פרישת המצנח. המשחתת הגיעה לחללית והרימה אותה אל הסיפון תוך 20 דקות מנחיתתה. גלן התכוון בהתחלה לצאת דרך הפתח העליון, אולם כיוון שהיה חם מדי בחללית, הוא פלט את פתח הצד במקום. המילים הראשונות שלו כשיצא מהחללית היו "היה חם בפנים."
הטיסה > פרמטרי המסלול

מסה – 1,352 ק"ג
אפוגיאה – 256 ק"מ
פריגיאה – 159 ק"מ
נטיית מסלול – 32.5°
זמן הקפה – 88.5 דקות
ההקפה הרביעית

לאחר שובה המוצלח של החללית פרדנשיפ 7 נאס"א הכריזה ב־19 באפריל 1962, כי החללית תושאל לממשלת ארצות הברית ותהיה חלק ממסע עולמי אשר יקיף את העולם, יכלול למעלה מ־20 תחנות ויגע בכל היבשות. המסע הזה, שנועד לפאר את הטיסה, נודע בשם "ההקפה הרביעית של פרנדשיפ 7".
משימת פרנדשיפ 7 סומנה כהצלחה, תרמה רבות למשימת מרקורי ואפשרה לנאס"א את האפשרות להאיץ את התקדמותה ומאמציה של משימת מרקורי.
מיקום החללית כיום

החללית מרקורי מספר 13 – פרנדשיפ 7 – מוצגת כיום במוזיאון האוויר והחלל הלאומי, בוושינגטון.
שברים ממשגר האטלס נמצאו ב־21 בפברואר 1962, בדרום אפריקה. השברים אשר זוהו לפי המספרים שהיו עליהם, הוחזרו לנאס"א והיא העניקה אותם לדרום אפריקה כמחווה של רצון טוב. השברים נמצאים כיום בתצוגה במוזיאון המדע בפרטוריה.
בתרבות

הסרט "The Right Stuff" משנת 1983 של פיליפ קאופמן כולל קטע דרמטיזציה של טיסת מרקורי 6 שבו אד האריס מגלם את גלן. הקטע מראה את הטיסה עם האירועים שקרו במהלכה, כולל החששות של פריסת מגן החום. כמו כן יש ציטוטים של דברים שגלן תיאר במהלך הטיסה והתעלומה של הגחליליות ללא ההסבר על מקורן במקום זה, הגחליליות מוצגות כהגנה של כישוף אבורג'יני שמופעל על ידי אנשי תחנת המעקב במוצ'ה אוסטרליה.
ציון 50 שנה לטיסה

ב־20 בפברואר 2012, כדי להנציח את יום השנה ה־50 לטיסה, גלן הופתע לקבל הזדמנות לדבר עם האסטרונאוטים הנמצאים בתחנת החלל הבין-לאומית, במהלך אירוע ציבורי. גלן היה על הבמה עם מנהל נאס"א צ'ארלס בולדן באוניברסיטת מדינת אוהיו לכבוד קריאת בית הספר על שמו של גלן.
ראו גם

תוכנית מרקורי
STS-95
הערות שוליים

↑  מידע אודות מסלול וטיסת פרנדשיפ 7 באתר נאס"א
↑  ברית המועצות כבר שיגרה שני קוסמונאוטים שהקיפו את כדור הארץ, יורי גגארין בווסטוק 1 וגרמן טיטוב בווסטוק 2
1 2 3 4 5 6 7  Swenson Jr., Loyd S.; Grimwood, James M.; Alexander, Charles C. (1989). "13-4 An American in Orbit".  In Woods, David; Gamble, Chris (eds.). This New Ocean: A History of Project Mercury (url). Published as NASA Special Publication-4201 in the NASA History Series. NASA. נבדק ב-14 ביולי 2009. {{cite book}}:  (עזרה)
↑  אודות Dr. Maxime A. Faget באתר נאס"א
↑  Logsdon, John M. with Roger D. Launius (editors) Exploring the Unknown: Selected Documents in the History of the U.S. Civil Space Program / Volume VII Human Spaceflight: Projects Mercury, Gemini, and Apollo NASA History Series, 2008
↑  Catchpole, John (2001). Project Mercury – NASA's First Manned Space Programme. Chichester, UK: Springer Praxis. ISBN 1-85233-406-1
↑  "Project Mercury Chronology". NASA.
↑  "Operational Phase of Project MercuryOperational Phase of Project Mercury". Project Mercury, A Chronology. NASA History Office.
↑  Famed Engineer O'Malley Dies at age 94 אתר נאס"א מתאריך 13 בנובמבר 2009
↑  ברברה מרנזאני, 7 דברים שאולי לא ידעת על ג'ון גלן וטיסת פרנדשיפ 7 ערוץ ההיסטוריה מתאריך 8 בדצמבר 2016
1 2 3  דוח נאס"א אודות טיסת פרנדשיפ 7
1 2  ג'ין קראנץ, בספרו Failure is not an option, זכרונות מנהל הטיסה ממרקורי, ג'מיני ואפולו, פרק 3 – God speed john Glenn, עמ' 55–77, ISBN 0-425-17987-7
↑  Grimwood, James M. (1963). "Project Mercury: A Chronology" (PDF). NASA report SP-4001. NASA. נבדק ב-19 בדצמבר 2016. {{cite book}}:  (עזרה)
↑  מדריך לחלליות אמריקאיות: אודות מרקורי מס' 13 / פרדנשיפ 7 באתר americanspacecraft.com
↑  ניל ארמסטרונג מכבד את גלן בציון 50 שנה לטיסתו, נאס"א גם הפתיעה אותו בשיחה עם תחנת החלל אתר MSNBC, מתאריך 21 בפברואר 2012
| תוכנית מרקורי |
| --- | --- | --- |
| טיסות לא מאוישות | ליטל ג'ו 1 • ביג ג'ו 1 • ליטל ג'ו 6 • ליטל ג'ו 1A • מרקורי-אטלס 1 • Beach  Abort • ליטל ג'ו 5 • מרקורי-רדסטון 1 • מרקורי-רדסטון 1A • מרקורי-אטלס 2 • ליטל ג'ו 5A • מרקורי-רדסטון BD • מרקורי-אטלס 3 • ליטל ג'ו 5B • מרקורי-אטלס 4 • מרקורי סקאוט 1 |  |
| טיסות עם יונקים | ליטל ג'ו 2 • ליטל ג'ו 1B • מרקורי-רדסטון 2 • מרקורי-אטלס 5 |  |
| טיסות מאוישות | מרקורי-רדסטון 3 • מרקורי-רדסטון 4 • מרקורי-אטלס 6 • מרקורי-אטלס 7 • מרקורי-אטלס 8 • מרקורי-אטלס 9 |  |
| טיסות שבוטלו | Balloon Ascents  • מרקורי־יופיטר • מרקורי-אטלס 10 • מרקורי-אטלס 11 • מרקורי-אטלס 12 |  |
| אסטרונאוטים | אלן שפרד • וירג'יל גריסום  • ג'ון גלן • סקוט קרפנטר • וולטר שירה הבן • גורדון קופר  • דונלד סלייטון |  |
| משגרים | ליטל ג'ו • מרקורי-רדסטון • אטלס |  |
| שונות | שביעיית מרקורי  • ה-13 של מרקורי  • אנוס (שימפנזה)  • האם (שימפנזה) • הצוות המובחר • די אוהרה |  |
מבנה חללית מרקורי:
1. מנועי בלימה
2. מגן החום
3. תא הצוות
4. תא החזרה (מכיל את מצנחי הנחיתה)
5. מערכת מילוט בזמן שיגור
6. אנטנה
ג'ון גלן בודק את הכנת שם הטיסה על גבי פרנדשיפ 7
גלן נכנס לחללית פרנדשיפ 7
שיגור החללית פרנדשיפ 7 עם ג'ון גלן
חדר הבקרה במהלך משימת מרקורי־אטלס 6
תצלום של כדור הארץ שצילם ג'ון גלן תוך כדי טיסת מרקורי 6
המשחתת USS NOA מעלה את קפסולת החללית פרנדשיפ 7 על הסיפון
פרנדשיפ 7 בתצוגה במוזיאון האוויר והחלל הלאומי בוושינגטון די. סי.
Fly on the Wings of Love

Fly on the Wings of Love (בדנית: Smuk som et stjerneskud; בתרגום חופשי לעברית: לעוף על כנפי האהבה) הוא שיר של צמד הפופ-רוק הדני האחים אולסן, שזכה באירוויזיון 2000 ובוצע עבור דנמרק.
השיר היה השיר ה-12 בגמר האירוויזיון, ובא אחרי Serafín Zubiri שייצג את ספרד עם השיר "Colgado de un sueño" ולפני שטפן ראב שייצג את גרמניה עם השיר "Wadde hadde dudde da?". בסיום ההצבעה הוא קיבל 195 נקודות, ובכך היה במקום הראשון בין 24 שירים.
רקע

"Fly on the Wings of Love" הוא בלדת אהבה, ובו הזמרים מתארות את יופייה של אישה ומילותיו מרמזות מאוד שמדובר ביופי שהשתפר עם הגיל – נושא המובהק יותר ב-"Smuk som et stjerneskud" ("יפה כמו כוכב נופל"), השיר הדני המקורי.
בתחילה לא ציפו כי השיר יקבל ציון גבוה, מכיוון שמדובר בבלדה מיושנת שבוצעה על ידי שניים מהמבצעים המבוגרים ביותר שנכנסו לתחרות. למרות זאת, הוא הוביל את ההצבעה מתחילתה ועד סופה, (הישג שלא הושג מאז שאבבא זכתה ב-1974) הפך לפייבוריט גדול בקרב אוהדי התחרות, וזכה בתואר אחד השירים הטובים ביותר בשיר היובל באירוויזיון שהתקיים בסוף 2005. האחים למעשה ביצעו חלק מהשיר על הבמה והתקבלו במחיאות כפיים סוערות (אולי בגלל מיקומו של הספיישל בקופנהגן). רנארס קאופרס שאירח את התוכנית, התייחס כמה פעמים לכך ש"הובס על ידי זוג אחים דנים"(מה שקרה ללהקתו בריינסטורם).
השיר גם זכור עקב אפקטי ה-vocoding שניתנו לקול במהלך הפזמון הסופי, אשר איפשר לו להישמע כמו רובוט. אפקטים אלה היו נושא למחאה של המשלחת הרוסית, אולם לא נמצא כי הן מנוגדות לחוקים והתוצאה נשארה כפי שהיא.
הנציגים הדנים באירוויזיון 2001 היו רולו & קינג עם השיר "Never Ever Let You Go". האחים אולסן ביצעו את "Fly On The Wings of Love" גם בגמר הלאומי של רומניה לאירוויזיון 2010, ב-6 במרץ 2010.
השיר היה אחד השירים הלא רשמיים של גביע אסיה בכדורגל 2004 שנערך בסין.
מיקומי שיא

לאחים אולסן הוענק להיט בינלאומי עם "Fly on the Wings of Love", בעיקר בשוודיה, המארחת באירוויזיון 2000, שם "Fly on the Wings of Love" הגיע למקום הראשון. בדנמרק, מולדתם של האחים אולסן, העיבוד בשפת האם שלהם, "Smuk som et stjerneskud", גרם להם להגיע למקום הראשון במצעדים במדינה.
|   ‏‏‏  מצעדים ודירוגים (2000)> מדינה |   ‏‏‏  מצעדים ודירוגים (2000)> מצעד |   ‏‏‏  מצעדים ודירוגים (2000)> מיקום שיא |   ‏‏‏  מצעדים ודירוגים (2000)>  |
| --- | --- | --- | --- |
|  אוסטריה | Ö3 אוסטריה טופ 40‏ | 11 |  |
|  אירופה | אירופה הוט 100 | 23 |  |
|  גרמניה | GfK – טופ 100 | 7 |  |
|  דנמרק | היטליסטן | 1 |  |
|  הממלכה המאוחדת | מצעד הסינגלים הבריטי | 160 |  |
|  נורווגיה | VG-lista | 5 |  |
|  פלנדריה | אולטראטופ 50 | 16 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 17 |  |
|   ‏‏‏  מצעדי סוף שנה (2000)> מדינה |   ‏‏‏  מצעדי סוף שנה (2000)> מצעד |   ‏‏‏  מצעדי סוף שנה (2000)> מיקום שיא |   ‏‏‏  מצעדי סוף שנה (2000)>  |
| --- | --- | --- | --- |
|  גרמניה | GfK – טופ 100 | 51 |  |
|  דנמרק | היטליסטן | 5 |  |
|  שוודיה | סוורייטופליסטן | 10 |  |
נתוני מכירות

| מקום | תארים | מכירות |
| --- | --- | --- |
| שוודיה (GLF) | פלטינום | 30,000 |
גרסת XTM ו-DJ Chucky

| --- | --- |

 סינגל בביצוע XTM בהשתתפות DJ Chucky, אנניה
 יצא לאור:  2000
 תאריך הקלטה:  2000
 סוגה:  מוזיקת טראנס
 שפה:  דנית, אנגלית 
 אורך:  2:59
 חברת תקליטים:  סייבר מיוזיק (ספרד) • סיריוס (בריטניה)
 כתיבה:  יורגן אולסן
 לחן:  יורגן אולסן 
 
בשנת 2000, סצנת הריקוד הספרדית XTM הקליטו והוציאו גרסת טראנס לשיר, בהשתתפות DJ Chucky ואנניה. הוא הפך ללהיט בין השנים 2000 ו-2003, והגיע לשיא במקום השני בספרד, במקום הראשון באירלנד, ובמקום השמיני בבריטניה.